Gangamin adawa da gwamnatin Banizuwala | Labarai | DW | 08.03.2016
Gangamin adawa da gwamnatin Banizuwala
'Yan adawa sun nemi gudanar da gangami kasa baki daya har zuwa lokacin da za a kifar da gwamnatin Banizuwala ta Shugaba Nicolas Maduro.
'Yan adawa na kasar Banizuwala sun kira wani gaggarumin gangami domin kawar da Shugaba Nicolas Maduro daga madafun iko ta hanyoyin da suka hada da zaben raba gardama da kuma zanga-zanga. Masu adawa da gwamnati suna zargi kama karya da rashin mutunta dokoki kasa daga bangaren gwamnatin.
Tun cikin watan Disamba da 'yan adawa suka samu nasara yayin zaben 'yan majalisa aka fara takun saka tsakanin bangarorin biyu. Daga ranar Asabar mai zuwa 'yan adawa suke fara zanga-zangar, abin da ake gani zai iya jefa kasar ta Banizuwala da ke yankin Latin Amirka cikin sabon rikici na siyasa.
Kwanan wata 08.03.2016
Muhimman kalmomi Banizuwala, Maduro, zanga-zanga
Permalink http://p.dw.com/p/1I9UK
An tsige wani jagora mai sukar Maduro 08.08.2017
Kotun kolin kasar Banizuwela ta zartar da hukuncin daurin shekara daya da watannin uku ga Ramon Muchacho, magajin garin Chacao da ke adawa da mulkin shugaba Nicolas Maduro.
Shirin sabunta kundin tsarin mulki a Banizuwela 24.05.2017
Shugaba Nicolas Maduro na Benizuwela ya tabbatar da aniyar sa ta kafa kwamitin da zai rubuta sabon kundin tsarin mulkin kasar wannan kuwa duk da adawar da shirin yake fuskanta daga jam'iyyun adawar kasar.
'Yan adawa na zanga-zanga a Banizuwela 26.04.2017